ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 168.47 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या 14,35,569 आहे
उपचाराधीन रुग्णांचे प्रमाण 3.42% आहे
रुग्ण बरे होण्याचा दर सध्या 95.39% आहे.
गेल्या 24 तासात 2,46,674 रुग्ण बरे, त्यामुळे बरे झालेल्या एकूण रुग्णसंख्या वाढून 4,00,17,088 वर
गेल्या 24 तासात 1,49,394 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 73.58 कोटी चाचण्या करण्यात आल्या. गेल्या 24 तासात 16,11,666 चाचण्या करण्यात आल्या
अन्न प्रक्रिया उदयोग मंत्रालय
केंद्रीय अन्न प्रक्रिया उद्योग मंत्री पशुपती कुमार पारस यांच्या हस्ते महाराष्ट्रामधील 3 अन्न प्रक्रिया प्रकल्पांचे आभासी उद्घाटन
नवी दिल्ली, 9 सप्टेंबर 2021
केंद्रीय अन्न प्रक्रिया उद्योग मंत्री श्री पशुपती कुमार पारस यांनी आज नवी दिल्लीतून महाराष्ट्र, उत्तराखंड आणि हरियाणा येथील 6 अन्न प्रक्रिया प्रकल्पांचे आभासी माध्यमातून उद्घाटन केले. आरोग्य आणि कुटुंब कल्याण राज्यमंत्री डॉ.भारती पवार यांनीही दूरदृश्य प्रणालीच्या माध्यमातून या कार्यक्रमाला उपस्थिती लावली.
आज उद्घाटन झालेले प्रकल्प सुमारे रु. 76.76 कोटी रुपये खर्चाचे असून मंत्रालयाने या प्रकल्पांसाठी 24.19 कोटी रुपये अनुदान दिले आहे. या प्रकल्पांमुळे सुमारे 2500 लोकांना प्रत्यक्ष आणि अप्रत्यक्षरित्या रोजगार मिळेल आणि आसपासच्या परिसरातील सुमारे 6800 शेतकऱ्यांना फायदा होईल.
आज उद्घाटन झालेल्या अन्नप्रक्रिया प्रकल्पांमध्ये महाराष्ट्रातील नाशिकमधील मेसर्स सह्याद्री शेतकरी उत्पादक कंपनी आणि मेसर्स अश्वमेध अभियंते आणि सल्लागार तसेच पुण्यातील मेसर्स मायक्रोटेक फूड टेस्टिंग लॅबोरेटरी या तीन प्रकल्पांचा समावेश आहे.
|
|
Project Name
|
|
District, State
|
|
Scheme
|
|
Project Cost

|
|
Grant from the Ministry

|
|
M/s Sahyadri Farmers Producers Company
|
|
Nasik, Maharashtra
|
|
APC Scheme
|
|
33.27
|
|
8.66
|
|
M/s Ashwamedh Engineers and Consultant
|
|
Nasik, Maharashtra
|
|
FTL
|
|
4.60
|
|
2.17
|
|
M/s Microtech Food Testing Laboratory
|
|
Pune, Maharashtra
|
|
FTL
|
|
1.54
|
|
0.77
|
|
M/s Numix Industries
|
|
Udham Singh Nagar, Uttarakhand
|
|
CEFPPC
|
|
10.48
|
|
3.95
|
|
M/s Shell Mount Fresh
|
|
Sonipat, Haryana
|
|
Cold Chain Scheme
|
|
24.08
|
|
8.64
|
|
Bakery Pilot Plant
|
|
Sonipat, Haryana 
|
|
BFL
|
|
2.79
|
|
----
याशिवाय, मेसर्स सह्याद्री शेतकरी उत्पादक कंपनीने स्थापन केलेल्या कृषी प्रक्रिया क्लस्टरमध्ये मंत्रालयाने 5 अन्न प्रक्रिया युनिट मंजूर केले असून एकूण 49.89 कोटी रुपये खर्चाचा हा प्रकल्प असून यात 20.21 कोटी रुपये अनुदानाचा समावेश आहे. आणि आतापर्यंत 14.57 कोटी रुपये या युनिट्सना वितरीत करण्यात आले आहे. या पाच युनिट्समुळे सुमारे 8375 लोकांना प्रत्यक्ष आणि अप्रत्यक्षरित्या रोजगार प्राप्त होणार असून आसपासच्या परिसरातील सुमारे 12500 शेतकऱ्यांना याचा लाभ होईल.
श्री. पशुपती कुमार पारस म्हणाले म्हणाले की, महाराष्ट्र, उत्तराखंड आणि हरियाणातील हे प्रकल्प अन्न प्रक्रिया क्षेत्राच्या विकासाला चालना देतील आणि या प्रकल्पांमुळे अन्न प्रक्रिया क्षेत्राशी संबंधित लोकांना फायदा होईल.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 510
उपराष्ट्रपती कार्यालय
होळीच्या पूर्वसंध्येला उपराष्ट्रपतींच्या जनतेला शुभेच्छा
नवी दिल्ली, 20 मार्च 2019
होळीच्या पूर्वसंध्येला देशातल्या जनतेला उपराष्ट्रपती एम. व्यंकय्या नायडू यांनी शुभेच्छा दिल्या आहेत. होळी रंगांचा उत्सव हा संपूर्ण देशात पारंपरिक उत्साहाने साजरा केला जातो. वाईट प्रवृत्तींवर चांगल्याचा विजय हा संदेश या उत्सवाद्वारे मिळतो. हा उत्सव आनंद, सद्भाव आणि एकमेकांशी जोडणारा आहे.
उपराष्ट्रपतींचा संदेश पुढीलप्रमाणे-
‘होळीच्या शुभप्रसंगी मी देशातल्या जनतेला माझ्या हार्दिक शुभेच्छा देतो.
होळी हा रंगाचा उत्सव आहे. हा उत्सव देशभरात आनंद आणि उत्साहाने पारंपारिक पद्धतीने साजरा केला जातो. होळी म्हणजे ऋतुबदल साजरा करणारा उत्सव आहे. वाईटावरील चांगल्याच्या विजयाचा हा उत्सव आहे. आनंद, सद्भाव आणि एकमेकांशी जोडणारा हा उत्सव आहे.
हा उत्सव आपल्या आयुष्यात शांतता, आनंद, भरभराट आणणारा ठरो.’
B.Gokhale/J.Patankar/P.Kor
(Visitor Counter : 100
युवा व्यवहार आणि क्रीडा मंत्रालय
एनसीसी आणि एनएसएस यांच्यातल्या समन्वयासाठी समिती स्थापन
(नवी दिल्ली,17 जुलै 2018
राष्ट्रीय कॅडेट कोर  आणि राष्ट्रीय सेवा योजना  अधिक बळकट करण्यासाठी उपाययोजना सुचवण्यासाठी केंद्र सरकारने एक समिती स्थापन करण्याचा निर्णय घेतला आहे. माजी सचिव अनिल स्वरुप यांच्या अध्यक्षतेखाली ही समिती स्थापन करण्यात येणार आहे.
विस्तार, प्रशिक्षणविषयक पाया मजबूत करणे, संसाधनांचे सुसूत्रीकरण इत्यादी मुद्यांवर समिती विचार करणार आहे. एनसीसी आणि एनएसएस यांच्यात समन्वय निर्माण करण्यासाठी आणि युवकांच्या सबलीकरणासाठी एनसीसी आणि एनएसएस अधिक बळकट करण्यासाठी ही समिती शिफारसी करणार आहे.
N.Sapre/N.Chitale/P.Kor
राष्ट्रपती कार्यालय
राष्ट्रपती रामनाथ कोविंद यांच्या हस्ते तिसरे राष्ट्रीय जल पुरस्कार प्रदान; जलशक्ती अभियान: वर्षा जलसंधारण अभियान 2022 चा केला आरंभ
नवी दिल्ली, 29 मार्च 2022
जल व्यवस्थापन क्षेत्रातील अनुकरणीय कार्यासाठी राष्ट्रीय जल पुरस्कारांचे वितरण आणि आपल्या दैनंदिन जीवनात तसेच आपल्या धरेवर पाण्याचे महत्त्व अधोरेखित करण्यासाठी जल मोहिमेचा विस्तार करणे कौतुकास्पद आहे असे राष्ट्रपती रामनाथ कोविंद म्हणाले. 'जल शक्ती अभियान: वर्षा जलसंधारण  2022' ची सुरुवात करताना करताना खूप आनंद होत आहे असे प्रतिपादन राष्ट्रपतींनी केले. मोहिमेच्या या टप्प्यात ठरवलेल्या ध्येयावर काम करण्याचे आवाहन त्यांनी सर्वांना केले. जलसंधारणाच्या कामात प्रत्येक व्यक्तीचा सक्रिय सहभाग असावा यासाठी स्थानिक जनतेला प्रेरित करण्याकरता जिल्हा दंडाधिकारी आणि गावच्या सरपंचांनी महत्त्वपूर्ण भूमिका बजावली पाहिजे असेही ते म्हणाले.
इतिहासातील सर्वात मोठी लसीकरण मोहीम भारतात राबवली जात आहे, त्याच प्रकारे आपण सर्वांनी मिळून ही मोहीम इतिहासातील सर्वात मोठी जलसंधारण मोहीम बनवू, अशी प्रतिज्ञा घेण्याचे आवाहन त्यांनी केले.
'पाणी हे जीवन आहे' असे म्हणणे अगदीच संयुक्तिक ठरेल असे राष्ट्रपतींनी सांगितले. निसर्गाने मानवाला जलस्त्रोतांचे वरदान दिले आहे. त्याने आपल्याला विस्तीर्ण नद्या दिल्या आहेत, त्यांच्या काठावर महान संस्कृतींचा विकास झाला. भारतीय संस्कृतीत नद्यांना अनन्यसाधारण महत्त्व असून त्यांची माता म्हणून पूजा केली जाते.
उत्तराखंडमधील गंगा आणि यमुना, मध्य प्रदेशातील नर्मदा आणि बंगालमधील गंगा-सागर या नद्या, आपण पूजेसाठी समर्पित ठिकाणे ठेवली आहेत. अशा धार्मिक प्रथा आपल्याला निसर्गाशी जोडून ठेवतात. तलाव आणि विहिरींचे बांधकाम हे पुण्यपूर्ण कार्य मानले जात असे. दुर्दैवाने आधुनिकता आणि औद्योगिक अर्थव्यवस्थेच्या आगमनाने आपण निसर्गाशी असलेला संबंध गमावला आहे. लोकसंख्या वाढ हा देखील एक घटक आहे. ज्या निसर्गाने आपल्याला टिकवून ठेवले आहे त्यापासून आपण तुटलो आहोत असे आढळते. कृतज्ञता व्यक्त करण्यासाठी आणि यमुनेच्या ठायी प्रार्थना करण्यासाठी आपण यमुनोत्रीचा खडतर प्रवास करतो. पण जेव्हा आपण राजधानी दिल्लीत परततो तेव्हा आपल्याला आढळते की तीच नदी अत्यंत प्रदूषित झाली आहे आणि ती आता आपल्या शहरी जीवनात उपयुक्त नाही. शहरांना वर्षभर पाणी पुरवणाऱ्या तलावांसारखे जलस्रोतही शहरीकरणाच्या दबावाखाली नाहीसे झाले आहेत. त्यामुळे जलव्यवस्थापन कोलमडले आहे. भूगर्भातील पाण्याचे प्रमाण कमी होत असून त्याची पातळीही खाली जात आहे. एकीकडे शहरांना दूरवरून पाणी आणावे लागते आणि दुसरीकडे पावसाळ्यात रस्त्यावर पाणी तुंबते असे राष्ट्रपतींनी सांगितले. गेल्या काही दशकांपासून शास्त्रज्ञ आणि तज्ज्ञमंडळीही जलव्यवस्थापनाच्या या विरोधाभासाबद्दल चिंता व्यक्त करत आहेत. भारतात, ही समस्या अधिक गंभीर ठरते, कारण आपल्या देशात जगाच्या लोकसंख्येपैकी 18 टक्के लोकसंख्या आहे, तर आपल्याकडे फक्त 4 टक्के गोड्या पाण्याचे स्रोत आहेत. पाण्याची उपलब्धता अनिश्चित आहे आणि ती बऱ्याच अंशी पावसावर अवलंबून असते.
पाण्याचा प्रश्न हा हवामान बदलाच्या आणखी मोठ्या संकटाचा एक भाग आहे. हवामानात बदल होत असताना, पूर आणि दुष्काळाची परिस्थिती अधिकाधिक गंभीर होत आहे. हिमालयातील हिमनद्या वितळत आहेत आणि समुद्राची पातळी वाढत आहे. अशा बदलांचे गंभीर परिणाम समोर येत आहेत, ज्याचा परिणाम शेतकरी, महिला आणि गरिबांच्या जीवनावर होत आहे असे राष्ट्रपती म्हणाले.
राष्ट्रपतींच्या संपूर्ण भाषणासाठी येथे क्लिक कराS.Thakur/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
भारताची वर्ष 2022-24 साठी आशियाई निवडणूक प्राधिकरण संघटनेच्या  अध्यक्षपदी निवड
भारताची वर्ष 2022-24 साठी आशियाई निवडणूक प्राधिकरण संघटनेच्या  अध्यक्षपदी एकमताने निवड झाली आहे. फिलिपिन्समधील मनिला इथे 7 मे 2022 रोजी कार्यकारी मंडळ आणि सर्वसाधारण सभेच्या बैठकीत ही निवड करण्यात आली. मनिला निवडणूक आयोग सध्या एएईएचे अध्यक्ष होते. कार्यकारी मंडळातील नवीन सदस्यांमध्ये आता रशिया, उझबेकिस्तान, श्रीलंका, मालदीव, तैवान आणि फिलीपिन्स यांचा समावेश आहे.
भारतीय निवडणूक आयोगाचे उपायुक्त नितेश व्यास यांच्या नेतृत्वाखालील 3 सदस्यीय शिष्टमंडळ मनिला इथे कार्यकारी मंडळाच्या बैठकीला उपस्थित होते. यात मणिपूरचे मुख्य कार्यकारी अधिकारी राजेश अग्रवाल आणि राजस्थानचे मुख्य कार्यकारी अधिकारी प्रवीण गुप्ता यांचाही समावेश होता. शिष्टमंडळाने 2022-23 साठी कामाचा आराखडा, तसेच 2023-24 साठी भविष्यातील उपक्रमांचे कार्यकारी मंडळाला सादरीकरण केले.
सर्वसमावेशक आणि सहभागी निवडणुकांसाठी, निवडणूक आणि राजकीय प्रक्रियांमधील सामाजिक-राजकीय अडथळे दूर करण्यासाठी भारताने विविध ठोस आणि लक्ष्यित पावले उचलली आहेत. त्यावर प्रकाश टाकणारे ‘निवडणुकांमधील लिंगसमानते बाबतच्या समस्या’ या विषयावर एक सादरीकरण देखील देण्यात आले.
आशियाई प्रदेशात एक पक्षविरहित मंच प्रदान करणे, त्याद्वारे निवडणूक प्राधिकरणांमधे अनुभव आणि सर्वोत्तम पद्धतींची देवाणघेवाण करता यावी. तसेच लोकशाही आणि सुशासनाला पाठिंबा देण्याच्या उद्देशाने खुल्या आणि पारदर्शक निवडणुकांना चालना देण्याच्या दृष्टीने चर्चा आणि त्यावर कृती करता यावी हे आशियाई निवडणूक प्राधिकरण संघटनेचे ध्येय आहे.
अनेक एएईए सदस्य देशांचे अधिकारी वेळोवेळी भारतीय आंतरराष्ट्रीय लोकशाही आणि निवडणूक व्यवस्थापन संस्थेद्वारे  आयोजित आंतरराष्ट्रीय प्रशिक्षण कार्यक्रमांना नियमितपणे उपस्थित राहतात. 2019 पासून, एएईए सदस्य देशांमधील 250 हून अधिक अधिकारी या कार्यक्रमांना उपस्थित राहिले आहेत. आयआयआयडीईएम विशिष्ट एएईए सदस्य देशांसाठी विशेष क्षमता विकास प्रशिक्षण कार्यक्रम देखील आयोजित करते. बांगलादेश निवडणूक आयोगाच्या 50 अधिकाऱ्यांना 2021-22 दरम्यान प्रशिक्षण देण्यात आले.
भारतीय निवडणूक आयोगाने आयोजित केलेल्या आंतरराष्ट्रीय निवडणूक अभ्यागत कार्यक्रमात एएईएचे प्रतिनिधी देखील नियमितपणे सहभागी होत आहेत. एएईएच्या 12 सदस्यांमधील 62 अधिकार्यांनी 2022 मध्ये विधानसभा निवडणुकांदरम्यान भारतीय निवडणूक आयोगाने आयोजित केलेल्या तिसऱ्या आंतरराष्ट्रीय आभासी निवडणूक अभ्यागत कार्यक्रमात  भाग घेतला. एएईए, 118 सदस्य असलेल्या जागतिक निवडणूक संघटनेचाही  सहयोगी सदस्य आहे.
एएईएची स्थापना आणि सदस्यत्व
फिलीपिन्समधील मनिला येथे 26-29 जानेवारी 1997 या कालावधीत आयोजित, एकविसाव्या शतकातील आशियाई निवडणुकांवरील परिसंवादातील सहभागींनी संमत केलेल्या ठरावाच्या अनुषंगाने, आशियाई निवडणूक प्राधिकरण संघटनेची  स्थापना 1998 मध्ये करण्यात आली. सध्या 20 आशियाई ईएमबी, एएईएचे सदस्य आहेत. भारतीय निवडणूक आयोग, एएईएचा संस्थापक सदस्य ईएमबी आहे. 2011-13 मध्ये एएईएच्या कार्यकारी मंडळावर उपाध्यक्ष आणि 2014-16 मध्ये अध्यक्ष म्हणून भारतीय निवडणूक आयोगाने काम केले आहे.
जलशक्ती मंत्रालय
जल जीवन अभियानाद्वारे संशोधन आणि विकासाला प्रोत्साहन
नवी दिल्ली, 3 सप्टेंबर 2020
सन 2024 पर्यंत गावातील प्रत्येक घरात नळ जोडणी कार्यरत करण्यासाठी जल जीवन अभियान राज्यांच्या सहकार्याने राबविण्यात येत आहे. नियमित आणि दीर्घ मुदतीच्या आधारावर प्रत्येक ग्रामीण घरात पुरेशा प्रमाणात विहित गुणवत्तेचा पिण्यायोग्य पाणीपुरवठा  सुनिश्चित करणे हे या अभियानाचे उद्दीष्ट आहे.
जल जीवन अभियानाचे पहिले वर्ष पूर्ण झाल्यावर 15 ऑगस्ट, 2020 रोजी लाल किल्ल्याच्या तटबंदीवरून देशाला स्वातंत्र्यदिनानिमित्त संबोधित करताना पंतप्रधानांनी जाहीर केले होते कि संपूर्ण देशात या काळात 2 कोटी कुटुंबांना नळ जोडणी देण्यात आली असून दररोज 1 लाखाहून अधिक कुटुंबांना नळ जोडणी देण्यात येत आहे.
ग्रामीण भागात पेयजल पुरवठा करणे हा एक जटिल विषय आहे कारण त्यात विविध सामाजिक, पर्यावरणीय आणि तांत्रिक आव्हाने आहेत.
ग्रामीण भागातील पाणीपुरवठा क्षेत्रासमोर असणाऱ्या समस्यांचे निवारण करण्यासाठी आता राष्ट्रीय जल जीवन अभियान नाविन्यपूर्ण उपक्रम आणि संशोधनाला पाठिंबा व प्रोत्साहन देत आहे. प्रभावी उपाययोजनांबरोबरच अधिकाधिक ज्ञान प्राप्तीसाठी या क्षेत्रातील सर्जनशील युवा, संशोधक, शैक्षणिक संस्था, उद्योजक, स्टार्ट-अप्सकडून राष्ट्रीय जल जीवन अभियान प्रस्ताव मागवत आहे. याव्यतिरिक्त,ग्रामीण पाणी पुरवठा कार्यक्षम, प्रभावी आणि आर्थिकदृष्ट्या व्यवस्थापित करण्यासाठी पुरावा-आधारित तांत्रिक हस्तक्षेपाचा अवलंब करण्याकरिता विभाग / राष्ट्रीय अभियान / राज्य जल व स्वच्छता अभियान कृती संशोधन आणि समांतर मूल्यांकन करेल. जल जीवन अभियानांतर्गत येणारे संशोधन व विकास प्रकल्प हे वैज्ञानिक तसेच संशोधन व विकास संस्था, सर्जनशील व्यक्ती, उद्योजक यांच्यासह भागीदारी वाढवण्यास मदत करतील आणि उपयुक्त ज्ञान निर्मिती करतील ज्याद्वारे पेयजल क्षेत्रातील विविध आव्हानांना तोंड देण्यास मदत होऊन लोकांचे जीवनमान सुधारेल.
संशोधन व विकास मार्गदर्शक तत्वे विभागीय पोर्टल म्हणजे https://jalshakti-ddws.gov.in/.वर उपलब्ध आहेत. सर्व इच्छुक वैयक्तिक / संस्था या संधीचा लाभ घेऊन त्यांचे प्रस्ताव पाठवू शकतात.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
अणुऊर्जा विभाग
अणू उर्जा विभागाची कामगिरी
नवी दिल्ली, 25 जुलै 2019
कैगा अणू उर्जा निर्मिती केंद्राच्या युनिट एक मधून 962 दिवस सलग कार्य सुरु ठेवून जागतिक विक्रम, जगातली सर्वात जुनी अणुभट्टी असलेल्या तारापूर अणू उर्जा प्रकल्पाच्या युनिट 1 आणि 2 मधे सुरक्षित कार्याची 50 वर्ष यासह अणू उर्जा विभागाने गेल्या तीन वर्षात लक्षणीय कामगिरी केली आहे. केंद्रीय अणू उर्जा आणि अवकाश राज्य मंत्री डॉ जितेंद्र सिंह यांनी आज राज्य सभेत एका लेखी उत्तरात ही माहिती दिली.
तामिळनाडुतल्या कुदानकुलम प्रकल्पाच्या के. के. एन. पी. पी -2 च्या पुर्णत्वामुळे 1000 मेगावाट अतिरिक्त अणू उर्जा क्षमता प्राप्त झाली आहे. इंधन पुरवठ्यासह अणू उर्जा सहकार्यासाठी परदेशांशी सक्षम करार,मध्यप्रदेशातल्या चुटका अणू उर्जा प्रकल्प उभारणीसाठी पर्यावरण विषयक मंजुरी यांचा या कामगिरीत समावेश आहे.
B.Gokhale/N.Chitale/P.Malandkar
(Visitor Counter : 88
संरक्षण मंत्रालय
LSAM 9  हा तिसरा एमसीए बार्ज, विशाखापट्टणम मधील मेसर्स सेकॉन इंजिनियरिंग प्रोजेक्ट्स प्रा. लि येथे नौदलाच्या सेवेत दाखल
तिसरा मिसाइल आणि दारुगोळा  बार्ज, यार्ड 77  22 सप्टेंबर 2023 रोजी, युद्धनौका उत्पादन अधीक्षक  कमोडोर जी. रवी यांच्या हस्ते गुट्टेनादेवी, पूर्व गोदावरी, आंध्र प्रदेश  येथे नौदलाच्या सेवेत तैनात करण्यात आला. स्वदेशी बनावटीच्या सर्व प्रमुख आणि सहाय्यक उपकरणांनी आणि प्रणालींनी युक्त हा बार्ज, संरक्षण मंत्रालयाच्या “मेक इन इंडिया” उपक्रमांचा गौरवशाली ध्वजवाहक आहे.
केंद्र सरकारच्या “आत्मनिर्भर भारत” उपक्रमांच्या अनुषंगाने 08 x क्षेपणास्त्र आणि दारुगोळा  बार्जच्या बांधकाम आणि वितरणासाठी मेसर्स सेकॉन इंजिनीअरिंग प्रोजेक्ट्स प्रायव्हेट लिमिटेड, विशाखापट्टणम सोबत करार करण्यात आला होता. एमएसएमई शिपयार्डने 18 जुलै 2023 रोजी पहिला एमसीए बार्ज वितरित केला आहे आणि 18 ऑगस्ट 2023 रोजी दुसऱ्या बार्जचे उदघाटन केले. इंडियन रजिस्टर ऑफ शिपिंग  च्या वर्गीकरण नियमांनुसार या बार्जचा 30 वर्षांचा सेवा काळ असेल. एमसीए बार्जच्या उपलब्धतेमुळे जेटींच्या बाजूने आणि बाह्य बंदरांवर भारतीय नौदलाच्या जहाजांना वाहतूक, वस्तू / दारूगोळा उतरवणे सुलभ होईल आणि भारतीय नौदलाच्या मोहिमांप्रति वचनबद्धतेला चालना मिळेल.
पंतप्रधान कार्यालय
कलबुर्गीमध्ये पीएम मित्र मेगा टेक्स्टाईल पार्कची उभारणीबद्दल पंतप्रधानांनी केले कर्नाटकचे अभिनंदन
नवी दिल्ली, 28 मार्च 2023
पंतप्रधान नरेंद्र मोदी यांनी कलबुर्गीमध्ये पीएम मित्र मेगा टेक्स्टाईल पार्कची उभारणी झाल्याबद्दल कर्नाटकातील जनतेचे अभिनंदन केले आहे.
केंद्रीय मंत्री पीयूष गोयल यांच्या ट्विट संदेशाला उत्तर देताना पंतप्रधानांनी म्हटले आहे, "कलबुर्गी येथे पीएम मित्र मेगा टेक्स्टाईल पार्कची उभारणी झाली त्याबद्दल कर्नाटकातील बंधू भगिनींचे अभिनंदन! हा पार्क कर्नाटकाची समृद्ध वस्त्रपरंपरा अधिक समृद्ध करेल, त्याचबरोबर जनतेसाठी रोजगाराच्या संधी निर्माण करेल."
#PragatiKaPMMitra”
लोकसभा खासदार उमेश जाधव यांच्या ट्विटर संदेशाला उत्तर देताना मेगा टेक्सटाईल पार्कच्या माध्यमातून देशाच्या वस्त्र प्रावरणाचे वैविध्य जगाला दाखवण्याच्या क्षमतेचा उल्लेख केला.
पंतप्रधानांनी आपल्या ट्विटर संदेशात म्हटले आहे " कर्नाटक, खासकरून कलबुर्गीसाठी हा विशेष दिवस आहे. या टेक्स्टाईल पार्कच्या माध्यमातून जगाला भारताच्या वस्त्र- प्रावरणाच्या वैविध्याची तसेच येथील कारागिरांच्या कलात्मकतेचे दर्शन घडेल."
#PragatiKaPMMitra”
R.Aghor/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 28 ऑक्टोबर 2022
|
|
- 219.60 cr Total Vaccine doses  have been administered so far under Nationwide Vaccination Drive
- 1,60,714 doses administered in last 24 hours
- India's Active caseload currently stands at 19,398
- Active cases stand at 0.04%
- Recovery Rate currently at 98.77%
- 3,619 recoveries in the last 24 hours increases Total Recoveries to 4,41,00,691
- 2,208 new cases recorded in the last 24 hours
- Daily positivity rate 
- Weekly Positivity Rate 
- 90.05 cr Total Tests conducted so far; 1,42,704 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.60  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.12  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. तसेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 19,398 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.77% झाला आहे. गेल्या 24 तासांत 3,619 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,41,00,691 झाली आहे.
गेल्या 24 तासात 2,208 नव्या कोरोना रुग्णांची नोंद झाली.
गेल्या 24 तासात एकूण 1,42,704 चाचण्या करण्यात आल्या. भारताने आतापर्यंत एकूण 90.05  कोटींपेक्षा जास्त चाचण्या केल्या आहेत.
साप्ताहिक पॉझिटिव्हिटी दर सध्या 1.12% तर दैनंदिन पॉझिटिव्हिटी दर 1.55% आहे.
S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
पंतप्रधान कार्यालय
गुरु साहिब यांचे ध्येय पूर्ण करण्यासाठी आम्ही कार्यरत राहू: पंतप्रधान
पंतप्रधान नरेंद्र मोदी यांनी आज जथेदार श्री अकाल तख्त साहिब, प्रमुख आध्यात्मिक व्यक्तींसह शीख समुदायाच्या सन्माननीय सदस्यांनी हेमकुंड साहिब येथे होणा-या रोपवेविषयी आनंद आणि प्रेमळ शब्द व्यक्त केल्याबद्दल आभार मानले. गुरु साहेबांचे ध्येय पूर्ण करण्यासाठी आम्ही कार्यरत राहणार आहोत, अशी ग्वाही त्यांनी दिली. पत्र सूचना कार्यालयाच्या ‘ट्विट थ्रेड’ला उत्तर देताना, पंतप्रधान मोदी यांनी ट्विट केले: “जथेदार श्री अकाल तख्त साहिब, प्रमुख आध्यात्मिक व्यक्तींसह शीख समुदायाच्या आदरणीय सदस्यांनी हेमकुंड साहिब रोपवेविषयी आनंद व्यक्त केला आहे. त्यांच्या ममतामयी शब्दांबद्दल मी त्यांचे आभार मानतो आणि गुरू साहिब यांची दूरदृष्टी जाणून त्यांचे ध्येय पूर्ण करण्यासाठी आम्ही काम करत राहू, अशी ग्वाही देतो.
संरक्षण मंत्रालय
संरक्षण आणि एरोस्पेस क्षेत्रातील उत्कृष्टतेसाठीच्या संरक्षण मंत्री पुरस्कार 2021-22 साठी अर्ज करण्यासाठी संरक्षण मंत्रालयाने सुरु केली ऑनलाईन पोर्टल सुविधा
29 सप्टेंबर, 2022 पर्यंत ऑनलाइन अर्ज भरता येणार
नवी दिल्ली, 16 सप्टेंबर 2022
संरक्षण आणि एरोस्पेस क्षेत्रातील उत्कृष्टतेसाठीचे संरक्षण मंत्री पुरस्कार 2021-22 साठी अर्ज करण्यासाठी संरक्षण मंत्रालयाने आज ऑनलाईन पोर्टल सुरु केले. केंद्र सरकारच्या 'मेक इन इंडिया' उपक्रमाला अधिक चालना देण्याच्या दृष्टीने ,संरक्षण उत्पादनात आत्मनिर्भर होण्यासाठी आणि भारतीय संरक्षण उद्योगांद्वारे  स्वदेशीकरण, नवोन्मेष आणि निर्यात क्षेत्रात उत्कृष्टता प्राप्त करण्याचे , संरक्षण उत्पादन विभाग  अंतर्गत गुणवत्ता हमी महासंचालनालयाच्या माध्यमातून  व्यवस्थापित केल्या जाणाऱ्या संरक्षण मंत्री पुरस्कारांचे उद्दिष्ट आहे.
या उपक्रमामुळे संरक्षण आणि एरोस्पेस क्षेत्रातील औद्योगिक पायाचा विस्तार करणे ,खाजगी उद्योगांकडून विशेषतः एमएसएमई/स्टार्ट-अप विभागांमधील 'दडलेली रत्ने ' शोधून काढणे आणि त्यांना इतरांसाठी आदर्श म्हणून प्रोत्साहन देणे सुलभ होणार आहे.
विविध श्रेणीतील संरक्षण मंत्री पुरस्कारांसाठीचे अर्ज केवळ ऑनलाइन पोर्टलद्वारे  स्वीकारले जातील आणि पुरस्कारांसाठी अर्जांची छाननी प्रक्रियाही ऑनलाइन केली जाईल. 29 सप्टेंबर 2022 ही ऑनलाइन अर्ज भरण्याची शेवटची तारीख आहे.गुणवत्ता हमी महासंचालनालयाचा संरक्षण मंत्री पुरस्कार कक्ष पोर्टल आणि मदत क्रमांक सुविधेचे व्यवस्थापन करेल .
गुजरातमधील गांधीनगर येथे 18 ते 22 ऑक्टोबर 2022 या कालावधीत होणाऱ्या डेफ एक्सपो-22 दरम्यान 2021-22 या वर्षासाठीचे पुरस्कार प्रदान केले जातील.
S.Patil /S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 148
पंतप्रधान कार्यालय
पंतप्रधानांनी पुली थेवर यांना वाहिली आज जयंतीदिनी आदरांजली
पंतप्रधान नरेंद्र मोदी यांनी वीर पुली थेवर यांना त्यांच्या जयंतीनिमित्त आदरांजली वाहिली आहे.
पंतप्रधानांनी आपल्या ट्विट संदेशात म्हटले आहे;
"वीर पुली थेवर यांना जयंतीदिनी मी विनम्र अभिवादन करतो. त्यांचे शौर्य आणि दृढनिश्चय असंख्य लोकांसाठी प्रेरणादायी आहे. ते साम्राज्यवादाचा प्रतिकार करण्यात आघाडीवर होते. ते नेहमीच लोकांसाठी लढले."
अर्थ मंत्रालय
प्रमुख जीवनावश्यक वस्तूंच्या दरवाढीच्या स्थितीवर सरकारचे नियमित लक्ष महागाईवर नियंत्रण ठेवण्यासाठी सरकारतर्फे पुरवठ्याच्या संदर्भातील विविध उपाययोजना हाती घेतल्या आहेत
नवी दिल्ली, 26 जुलै 2022
प्रमुख जीवनावश्यक वस्तूंच्या दरांच्या परिस्थितीवर सरकार नियमितपणे लक्ष ठेवून आहे आणि त्यासंदर्भात वेळोवेळी आवश्यक सुधारात्मक उपाय करण्यात येत आहेत. महागाईवर नियंत्रण ठेवण्यासाठी पुरवठ्याच्या संदर्भातील विविध उपाययोजना हाती घेण्यात येत आहेत. केंद्रीय अर्थ राज्यमंत्री पंकज चौधरी यांनी आज राज्यसभेत लिखित उत्तराद्वारे ही माहिती दिली.
या संदर्भात अधिक तपशील देताना, राज्यमंत्री म्हणाले की केंद्र सरकारने 21 मे 2022 रोजी पेट्रोलवरील अबकारी कर प्रती लिटर 8 रुपयांनी आणि डिझेलवरील अबकारी कर प्रती लिटर 6 रुपयांनी कमी केला. तसेच, डाळींवरील आयात शुल्क आणि अधिभार कमी करणे, खाद्यतेले आणि तेल बिया यांच्या साठ्यावरील मर्यादा आणि त्यांचे दर यांचे सुसूत्रीकरण करणे, कांदे आणि डाळी यांच्या राखीव साठ्याची व्यवस्था करणे, 30 जून 2022 पर्यंत अत्यावश्यक वस्तू कायदा 1955 च्या कक्षेत जीवनावश्यक वस्तू म्हणून सोया मीलचा समावेश करणे आणि 30 जून 2022 पर्यंत सोया मीलच्या साठ्यावर मर्यादा घालणे इत्यादी उपाययोजना करण्यात आल्या आहेत.
केंद्रीय राज्यमंत्री पंकज चौधरी म्हणाले की वस्तूंच्या सतत वाढत्या दरांमुळे आणि महामारीच्या कारणाने निर्माण झालेल्या पुरवठा-मागणी यांच्यातील असमतोलामुळे भारतासह जगभरात महागाई वाढली. रशिया-युक्रेन यांच्यातील संघर्षाचा परिणाम म्हणून कच्चे तेल, वायू आणि धातू यांच्यावर महागाईचा दबाव आणखीनच वाढला. तसेच, उष्णतेच्या लाटांमुळे पिकांचे नुकसान झाले आणि त्यामुळे भाज्यांच्या किंमती वाढल्या असे ते म्हणाले.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
पाकिस्तानमध्ये विमान कोसळून झालेल्या अपघातात मृत्यूमुखी पडलेल्यांप्रती पंतप्रधानांकडून शोक व्यक्त
नवी दिल्ली, 22 मे 2020
पाकिस्तानमध्ये विमान कोसळून झालेल्या अपघातात मृत्युमुखी पडलेल्या पाकिस्तानी नागरिकांप्रति पंतप्रधान नरेंद्र मोदी यांनी शोक व्यक्त केला आहे.
"पकिस्तानमध्ये विमान अपघात होऊन त्यात प्रवाशांचा मृत्यू झाल्याच्या वृत्ताने अत्यंत दुःख झाले आहे. या दुर्घटनेत मृत्यू झालेल्या नागरिकांच्या कुटुंबियांप्रती मी आपल्या शोकसंवेदना व्यक्त करतो. तसेच जखमी व्यक्तींना लवकरात लवकर बरे वाटावे अशी सदिच्छा व्यक्त करतो.” असे पंतप्रधान मोदी यांनी म्हंटले आहे.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(